Suplement i Certifikatës për kualifikimin profesional,
MENAXHIM I STRUKTURAVE AKOMODUESE (Arsim i dyfishtë), Niveli V në KSHK, referuar Nivelit V të KEK
 
Individi është i aftë:
· Të zbatojë detyrat e menaxherit të strukturës akomoduese.
· Të zbatojë legjislacionin që rregullon veprimtarinë në strukturën akomoduese.
· Të komunikojë me etikë profesionale në vendin e punës.
· Të koomunikojë në gjuhën angleze të biznesit në vendin e punës.
· Të menaxhojë burimet njerëzore në strukturën akomoduese.
· Të bashkëpunojë me departamentin e financës për veprimet financiare dhe interpretimin e të dhënave.
· Të bashkëpunojë me departamentin e shitjes dhe marketingut për promovimin e strukturës akomoduese.
· Të menaxhojë departamentin e ushqimit dhe pijes (F&B) në strukturën akomoduese.
· Të menaxhojë departamentin të shërbimeve të pastrimit (Housekeeping), në strukturën akomoduese.
· Të menaxhojë shërbimet rekreative dhe të zbavitjes në strukturën akomoduese.
· Të menaxhojë departamentin e recepsionit (Front office) në strukturën akomoduese.
· Të bashkëpunojë me sektorin e IT për menaxhimin e sistemeve dhe sigurinë e informacionit.
· Të menaxhojë departamentin e eventeve/aktiviteteve në strukturën akomoduese.
· Të përdorë koncepte matematikore, programe dhe aplikacione për llogaritje të ndryshme në strukturën akomoduese.
· Të menaxhojë mbarëvajtjen e sistemeve (elektrike, hidraulike, të sigurisë etj), si dhe të garantojë sigurinë dhe shëndetin në punë në strukturën akomoduese.
· Të monitorojë zbatimin e parimeve për ruajtjen e mjedisit dhe zhvillimit të qëndrueshëm.

Mundësitë e kualifikimit të mëtejshëm dhe të punësimit:
 
Me përfundimin me sukses të kualifikimit profesional “Menaxhim i strukturave akomoduese”, niveli V në KSHK, individi pajiset me Certifikatën e aftësimit profesional dhe suplementin përkatës. 

Ky arsimim profesional i jep individit mundësi t'i drejtohet tregut të punës si menaxher i mesëm në resort, hotele, agroturizëm, bujtina, hostel, motel, restorante, bare, recepsion etj. si dhe të krijojë një biznes privat në industrinë e mikpritjes.


Shënim: Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

